PLINY: NATURAL HISTORY 



etiam pestibus, dum esse placatas ^ trepido metu 

 1(5 cupimus. ideoque etiam publice Febris fanum in 

 Palatio dicatum est, Orbonae ad aedem Larum et 

 ara Malae Fortunae Esquiliis. quamobrem maior 

 caelitum populus etiam quam hominum intellegi 

 potest, cum singuli quoque ex semetipsis totidem 

 deos faciant lunones Geniosque adoptando sibi, 

 gentes vero quaedam animalia et aliqua etiam 

 obscena pro dis habeant ac multa dictu magis 

 pudenda, per fetidos cibos et alia ^ similia iurantes. 



17 matrimonia quidem inter deos credi tantoque aevo 

 ex eis neminem nasci, et ahos esse grandaevos 

 semper canosque, aUos iuvenes atque pueros, atri- 

 colores, aligeros, claudos, ovo editos et altemis 

 diebus viventes morientesque, puerilium prope 

 deliramentorum est; sed super omnem inpudentiam 

 adulteria inter ipsos fingi, mox iurgia et odia, atque 



18 etiam furtorum esse et scelerum numina. deus est 

 mortali iuvare mortalem, et haec ad aeternam gloriam 

 via : hac proceres iere Romani, hac nunc caelesti 

 passu cum liberis suis vadit maximus omnis aevi 

 rector Vespasianus Augustus fessis rebus subveniens. 



19 hic est vetustissimus referendi bene merentibus 

 gratiam mos, ut tales numinibus adscribant. quippe 



i8o 



^ v.l. placata. 



* vd. per fetidas cepas, allia et (cf. XIX. 101). 



